**DARBA UZDEVUMS**

**LOKĀLPLĀNOJUMA IZSTRĀDEI**

**Madonas pilsētas teritorijas daļai starp esošo kapsētu, Rūpniecības ielu, Lazdu ielu un zemes vienību ar kad.nr.7001-001-0135 (Lazdu iela 16/1;16/2;16/3) Madonas novadā**

**1. Lokālplānojuma izstrādes pamatojums:**

1.1. Teritorijas attīstības plānošanas likuma 24.panta 2.daļa;

1.2. Ministru Kabineta 16.10.2012. noteikumi Nr.711 „Noteikumi par pašvaldību

teritorijas attīstības plānošanas dokumentiem”;

**2. Lokālplānojuma izstrādes mērķis:**

mainīt teritorijas plānojumā noteikto atļauto teritorijas izmantošanu, pašreiz zemes gabalā atļauto teritorijas izmantošanu Dabas un apstādījumu teritorija (DA), Tehniskās apbūves teritorija (TA) un Savrupmāju dzīvojamās apbūves teritorija (DzS1) vietā nosakot funkcionālo zonu Dabas un apstādījumu teritorija (DA1) - kapsētu teritorijas, Tehniskās apbūves teritorija (TA) un dzīvojamās apbūves teritorija (DzS1), kā arī pamatojot teritorijas plānojuma grozījumu nepieciešamību.

**3. Lokālplānojuma teritorija:**

Madonas pilsētas teritorijas daļai starp esošo kapsētu, Rūpniecības ielu, Lazdu ielu un zemes vienību ar kad.nr.7001-001-0135 (Lazdu iela 16/1;16/2;16/3) Madonas novadā un pieguļošā teritorija 100m attālumā.

**4. Lokālplānojums izstrādājams saskaņā ar šādiem Latvijas Republikas normatīvajiem aktiem un plānošanas dokumentiem:**

4.1. Teritorijas attīstības plānošanas likums;

4.2. Aizsargjoslu likums;

4.3. Ministru Kabineta 16.10.2012. noteikumi Nr.711 „Noteikumi par pašvaldību

teritorijas attīstības plānošanas dokumentiem”;

4.4. Ministru Kabineta 30.04.2013. noteikumi Nr.240 „Vispārīgie teritorijas

plānošanas, izmantošanas un apbūves noteikumi”;

4.5. citi ar teritorijas attīstības plānošanu saistīti LR normatīvie akti;

4.6. Madonas novada pašvaldības domes 2013.gada 16.jūlija saistošie noteikumi Nr.15 „Madonas novada Teritorijas plānojuma 2013.-2025.gadam Teritorijas izmantošanas un apbūves noteikumi un Grafiskā daļa”, Madonas novada ilgtspējīgas attīstības stratēģija 2013.- 2038.gadam, Madonas novada Attīstības programma 2013.-2020.gadiem.

**5. Lokālplānojuma izstrādes uzdevumi:**

5.1. Pamatot izmaiņas teritorijas plānojumā, esošo atļauto teritorijas izmantošanu Dabas un apstādījumu teritorija (DA), Tehniskās apbūves teritorija (TA) un Savrupmāju dzīvojamās apbūves teritorija (DzS1) vietā nosakot funkcionālo zonu Dabas un apstādījumu teritorija (DA1) - kapsētu teritorijas, Tehniskās apbūves teritorija (TA) un dzīvojamās apbūves teritorija (DzS1);

5.2. Izvērtēt lokālplānojuma teritorijā plānotās funkcionālās zonas ietekmi uz kaimiņu zemesgabalu pašreizējo un atļauto izmantošanu un attīstības iespējām;

5.3. Izstrādāt perspektīvās transporta infrastruktūras risinājumus, ņemot vērā plānojamās darbības raksturu un apjomu. Plānojot transporta plūsmu organizāciju, jānovērš negatīva ietekme uz blakus esošajām dzīvojamām apbūves teritorijām. Jāparedz perspektīvo lokālplānojumā paredzēto ielu un ceļu saslēgums ar esošo Madonas pilsētas ielu tīklu;

5.4. Izvērtēt esošās inženiertehniskās infrastruktūras nodrošinājuma atbilstību teritorijas perspektīvajai attīstībai. Noteikt lokālplānojuma teritorijai ūdensapgādes, notekūdeņu un lietusūdeņu savākšanas vai novadīšanas nosacījumus, norādīt inženierkomunikāciju galveno pievadu vietas, izstrādāt inženierkomunikāciju pievadu shēmu ārpus lokālplānojuma teritorijas (jaunām vai būtiski mainītām trasēm);

5.5. Atbilstoši mēroga noteiktībai precizēt apgrūtinātās teritorijas un objektus, kuriem noteiktas aizsargjoslas, precizēt ielu sarkanās līnijas;

5.6. Noteikt pasākumus blakus esošās dzīvojamās apbūves aizsardzībai pret troksni, smakām, putekļiem un cita veida piesārņojumu;

5.7. Projekta sastāvā izstrādāt teritorijas izmantošanas un apbūves noteikumus lokālplānojumā ietvertajai teritorijai, noteikt teritorijas izmantošanas nosacījumus, apbūves parametrus, precizēt funkcionālās zonas galvenos izmantošanas veidus un atļautās papildizmantošanas.

**6. Lokālplānojuma saturs:**

saskaņā ar Ministru kabineta 16.10.2012. noteikumu Nr.711 „Noteikumi par pašvaldību teritorijas attīstības plānošanas dokumentiem” 2.4.nodaļas prasībām:

6.1. Paskaidrojuma raksts;

6.2. Grafiskā daļa;

6.3. Teritorijas izmantošanas un apbūves noteikumi;

6.4. Kopsavilkums par lokālplānojuma izstrādes procesu un publisko apspriešanu;

6.5. Lokālplānojuma izstrādē izmantotās ekspertīzes, izpētes un cita tamlīdzīga informācija pievienojama lokālplānojumam kā pielikumi.

**7. Lokālplānojuma izstrādes nosacījumi:**

7.1. Lokālplānojuma robežas ir zemes gabalu ar kadastra numuriem: 7001-001-0613, 7001-001-1635, 7001-001-0057, 7001-001-0135, 7001-001-1313, 7066-001-0043 robežas.

7.2. Lokālplānojumu izstrādāt uz aktualizēta digitāla inženiertopogrāfiskā plāna ar mēroga noteiktību M 1:5000.

7.3. Institūcijas, no kurām pieprasāma informācija un/vai nosacījumi

lokālplānojuma izstrādei un, ja nepieciešams, atzinumi par lokālplānojumu:

7.3.1. Valsts vides dienesta Madonas reģionālā vides pārvalde;

7.3.2. Dabas aizsardzības pārvalde;

7.3.3. Veselības inspekcija

7.3.4. Valsts akciju sabiedrība „Latvijas Valsts ceļi”;

7.3.5. Valsts meža dienests;

7.3.6. Latvijas Ģeotelpiskās informācijas aģentūra;

7.3.7. AS Latvenergo;

7.3.8. AS Latvijas Gāze;

7.3.9. SIA „Citrus Solutions”;

7.3.10. Vidzemes plānošanas reģions.

7.4. Lokālplānojuma projektu iesniegt Madonas novada pašvaldības domē, pievienojot projekta grafiskos materiālus digitālā formā shp vai dwg datņu formātā vai DGN datņu formātā un PDF vai JPG formātā, teksta daļu DOC formātā, teritorijas izmantošanas un apbūves noteikumus PDF formātā.

7.5. Lokālplānojuma gala redakciju sagatavot trīs eksemplāros.

**8. Prasības sabiedrības līdzdalības nodrošināšanai lokālplānojuma izstrādes procesā:**

8.1. Paziņojumus par lokālplānojuma izstrādes uzsākšanu publicēt pašvaldības mājas lapā www.madona.lv, pašvaldības bezmaksas informatīvajā izdevumā „Madonas novada vēstnesis” un laikrakstā „Stars”, nosūtīt to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar lokālplānojuma teritoriju, kā arī izziņot citos sabiedrībai pieejamos veidos;

8.2. Pēc atbilstoša domes lēmuma paziņojumu par lokālplānojuma redakcijas publisko apspriešanu, kas ilgst ne mazāk par četrām nedēļām, ievietot pašvaldības mājas lapā www.madona.lv, pašvaldības bezmaksas informatīvajā izdevumā „Madonas novada vēstnesis” un laikrakstā „Stars” tuvākajā numurā, nosūtīt to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar lokālplānojuma teritoriju, kā arī izziņot citos sabiedrībai pieejamos veidos. Paziņojumā norādīt:

8.2.1. Madonas novada pašvaldības domes lēmumu par lokālplānojuma nodošanu publiskajai apspriešanai;

8.2.2. lokālplānojuma redakcijas publiskās apspriešanas termiņu;

8.2.3. vietu, kur noteiktā laikā var iepazīties ar lokālplānojuma redakciju;

8.2.4. paredzētos sabiedrības līdzdalības pasākumus un to norises vietu un laiku;

8.2.5. apmeklētāju pieņemšanas un rakstisko priekšlikumu iesniegšanas vietu un laiku.

8.3. Paziņojumu par lokālplānojuma apstiprināšanu ievietot pašvaldības mājas lapā www.madona.lv, pašvaldības bezmaksas informatīvajā izdevumā „Madonas novada vēstnesis” un laikrakstā „Stars”, kā arī izziņot citos sabiedrībai pieejamos veidos.

Lokālplānojuma izstrādes vadītāja I.Gleizde